2019. gada 16. janvārī Rīkojums Nr. 21

Rīgā (prot. Nr. 2 44. §)

**Par finansējuma piešķiršanu 1991. gada barikāžu dalībnieku biedrībai 2019. gadā**

1. Lai saskaņā ar likuma "Par 1991. gada barikāžu dalībnieka statusu" 3. pantu no valsts budžeta segtu izdevumus, kas saistīti ar 1991. gada barikāžu dalībnieka statusu apliecinošu apliecību izgatavošanu, izsniegšanu un lietvedību, Iekšlietu ministrijai pārskaitīt 1991. gada barikāžu dalībnieku biedrībai 2019. gadā finansējumu, kas nepārsniedz 24 673 *euro*.

2. Lai nodrošinātu finansējumu šā rīkojuma 1. punktā minēto izdevumu segšanai:

2.1. līdz 2019. gada valsts budžeta pieņemšanai Iekšlietu ministrijai nepieciešamo finansējumu nodrošināt no Iekšlietu ministrijai piešķirtajiem valsts budžeta līdzekļiem;

2.2. Finanšu ministrijai likumprojekta "Par valsts budžetu 2019. gadam" un likumprojekta "Par vidēja termiņa budžeta ietvaru 2019., 2020. un 2021. gadam" sagatavošanas procesā precizēt Iekšlietu ministrijas maksimāli pieļaujamo valsts budžeta izdevumu apjomu, palielinot izdevumus 2019. gadā saskaņā ar Iekšlietu ministrijas priekšlikumu un ņemot vērā faktiski veiktos izdevumus.

3. Jautājumu par papildus nepieciešamo finansējumu izskatīt Ministru kabinetā likumprojekta "Par valsts budžetu 2019. gadam" un likumprojekta "Par vidēja termiņa budžeta ietvaru 2019., 2020. un 2021. gadam" sagatavošanas procesā.

4. Iekšlietu ministrijai noslēgt vienošanos ar 1991. gada barikāžu dalībnieku biedrību par finanšu līdzekļu piešķiršanu 2019. gadā. Vienošanās nosacījumos paredzēt piešķirto finanšu līdzekļu izlietojuma uzraudzības kārtību un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga 1991. gada barikāžu dalībnieku biedrība.

Ministru prezidents Māris Kučinskis

Iekšlietu ministrs Rihards Kozlovskis